Document ID: 32015R0245

KOMISIJOS REGLAMENTAS (ES) 2015/245
2015 m. vasario 16 d.
kuriuo įgyvendinamos Europos Parlamento ir Tarybos reglamento (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) nuostatos dėl 2016 m. šalutinių tikslinių kintamųjų, susijusių su galimybėmis naudotis paslaugomis, sąrašo
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. birželio 16 d. Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) (1), ypač į jo 15 straipsnio 2 dalies f punktą,
kadangi:
(1)
Reglamente (EB) Nr. 1177/2003 nustatoma bendra sistemingo Europos pajamų ir gyvenimo sąlygų statistikos rengimo sistema. Juo siekiama užtikrinti, kad būtų parengti nacionalinio ir Europos lygmenų palyginami naujausi skerspjūvio bei išilginio pjūvio duomenys apie pajamas ir skurdo bei socialinės atskirties lygį ir sudėtį;
(2)
pagal Reglamento (EB) Nr. 1177/2003 15 straipsnio 2 dalies f punktą įgyvendinimo priemonės priimamos kasmet, kad būtų nustatomos šalutinės tikslinės sritys ir kintamieji, kasmet įtraukiami į ES SPGS skerspjūvio komponentą. Todėl reikia priimti įgyvendinimo priemones, kuriomis nustatomi 2016 m. galimybių naudotis paslaugomis modulio tiksliniai šalutiniai kintamieji ir jų kodai;
(3)
šiame reglamente nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
2016 m. galimybių naudotis paslaugomis modulio, kuris yra ES SPGS skerspjūvio komponento dalis, tiksliniai šalutiniai kintamieji ir jų kodai nustatomi priede.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2015 m. vasario 16 d.

Labels: 11
19
0
9
12